text: Kun et mål for Sønderjyske: Overlevelse
  17 juli 2015 kl. 13.34
  Sønderjyske har kun et mål for den kommende sæson i superligaen i fodbold: Overlevelse. Holdet indleder fredag sæsonen på udebane mod FC Nordsjælland. Og den nye træner tror på en lige kamp.
  - Der er kun en ting, der tæller, siger den nye cheftræner, Jakob Michelsen, til TV SYD. Det er, at vi skal overleve. Alt andet vil være useriøst at sige, når man er blevet nr. 10 to år i træk.
  - Med to stærke oprykkere, så er det det eneste, der tæller for os. 
  Han tror på en lige kamp i Farum, selv om Danske Spil har nordsjællænderne som klare favoritter.
  FC Nordsjælland har ikke skiftet meget i somemrpausen og stiller med en sammenspillet hold. Sønderjyske har fem mulige debutanter med i bussen til Farum
  - Man er spændt før sådan en ny sæson. Vi har fem-seks nye i truppen og hvordan reagerer de nye spillere, siger Jakob Michelsen til TV SYD.
  Interview med ny træner (Varighed: 1:32)
  